**PRILOGA:**

**PREDLOG**

**(EVA 2019-2430-0031)**

Na podlagi drugega odstavka 74. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16) in v zvezi s prvim odstavkom 201. člena Zakona o letalstvu (Uradni list RS, št. 81/10 – uradno prečiščeno besedilo in 46/16) izdaja ministrica za infrastrukturo

**Pravilnik**

**o prenehanju uporabe določenih predpisov s področja letalstva**

**1. člen**

**(prenehanje uporabe)**

Z dnem uveljavitve tega pravilnika se prenehajo uporabljati naslednji predpisi:

1. Pravilnik o strokovni izobrazbi, izpitih in dovoljenjih za delo letalskega tehničnega osebja kontrole letenja (Uradni list SFRJ, št. 13/79 in Uradni list RS, št. 18/01 – ZLet),
2. Pravilnik o strokovni izobrazbi, izpitih in dovoljenjih za delo kontrolorjev letenja (Uradni list SFRJ, št. 62/79, Uradni list RS, št. 18/01 – ZLet in 79/05) in
3. Pravilnik o strokovni izobrazbi, strokovnem usposabljanju, izpitih, dovoljenjih in pooblastilih osebja službe za zvezo pri kontroli letenja (Uradni list SFRJ, št. 12/88 in Uradni list RS, št. 18/01 – ZLet).

**2. člen**

**(začetek veljavnosti)**

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 2. januarja 2020.

Št. 007-xxx

Ljubljana, dne xxx

EVA 2019-2430-0031

Mag. Alenka Bratušek l.r.

Ministrica za infrastrukturo

**Splošna obrazložitev predloga pravilnika:**

Pri izvajalcu storitev ATM/ANS je zaposlenega več vrst osebja, za katere se sodi, da opravljajo dela pomembna za varnost zračnega prometa. To osebje so:

1. kontrolorji zračnega prometa, ki jih že ureja zakonodaja EU in sicer Uredba Komisije (EU) št. 2015/340 z dne 20. februarja 2015 o tehničnih zahtevah in upravnih postopkih za licence in certifikate kontrolorjev zračnega prometa v skladu z Uredbo (ES) št. 216/2008 Evropskega parlamenta in Sveta, o spremembi Izvedbene uredbe Komisije (EU) št. 923/2012 ter razveljavitvi Uredbe Komisije (EU) št. 805/2011 (UL L št. 63 z dne 6. 3. 2015, str. 1), zadnjič spremenjena s Popravkom Uredbe Komisije (EU) 2015/340 z dne 20. februarja 2015 o tehničnih zahtevah in upravnih postopkih za licence in certifikate kontrolorjev zračnega prometa v skladu z Uredbo (ES) št. 216/2008 Evropskega parlamenta in Sveta, o spremembi Izvedbene uredbe Komisije (EU) št. 923/2012 ter razveljavitvi Uredbe Komisije (EU) št. 805/2011(UL L št. 63 z dne 6. 3. 2015) (UL L št. 66 z dne 11. 3. 2017, str. 22);

in drugo strokovno osebje, ki jih ureja nacionalna zakonodaja, ki so:

1. tehnično osebje kontrole letenja (t.i. TOKL), ki ga ureja Pravilnik o strokovni izobrazbi, izpitih in dovoljenjih za delo letalskega tehničnega osebja kontrole letenja (Uradni list SFRJ, št. 13/79 in Uradni list RS, št. 18/01 – ZLet);
2. pomočniki kontrolorjev letenja (ki jih ureja Pravilnik o strokovni izobrazbi, izpitih in dovoljenjih za delo kontrolorjev letenja (Uradni list SFRJ, št. 62/79, Uradni list RS, št. 18/01 – ZLet in 79/05)), in sicer:
3. pomočniki kontrolorjev letenja v uradu službe za informacije o zračnem prometu (t.i. operater ARO),
4. pomočniki kontrolorjev letenja za letalska obvestila (t.i. operater NOTAM),
5. pomočniki kontrolorjev letenja za obdelavo podatkov v območni in terminalni kontroli letenja (t.i. operater FDT),
6. osebje za zvezo pri kontroli letenja (t.i. operater COM), ki ga ureja Pravilnik o strokovni izobrazbi, strokovnem usposabljanju, izpitih, dovoljenjih in pooblastilih osebja službe za zvezo pri kontroli letenja (Uradni list SFRJ, št. 12/88 in Uradni list RS, št. 18/01 – ZLet);

in osebe, ki jih ureja prav tako nacionalni predpis - Pravilnik o licenci kontrolorja zračnega prometa (Uradni list RS, št. 7/09), ki so:

1. osebe, ki opravljajo storitve službe informacij za letenje (FIS) in
2. osebe, ki opravljajo storitve letališke službe informacij za letenje (AFIS).

Izvedbena uredba Komisije (EU) 2017/373 z dne 1. marca 2017 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št. 482/2008, izvedbenih uredb (EU) št. 1034/2011, (EU) št. 1035/2011 in (EU) 2016/1377 ter spremembi Uredbe (EU) št. 677/2011 (UL L št. 62 z dne 8. 3. 2017, str. 1)(v nadaljnjem besedilu: Uredba 2017/373/EU) podaja zahteve za izvajalca storitev upravljanja zračnega prometa in izvajanja navigacijskih služb zračnega prometa (v nadaljnjem besedilu: ATM/ANS). Uredba 2017/373/EU se prične uporabljati 2. 1. 2020. Uredbo o izvajanju izvedbene uredbe (EU) o skupnih zahtevah za izvajalce storitev ATM/ANS in drugih funkcij omrežja za upravljanje zračnega prometa ter njihov nadzor (glej EVA 2019-2430-0028) bo določila nacionalne zahteve za izvajanje Uredbe 2017/373/EU, med drugim tudi zahteve glede osebja.

Ker bodo s pričetkom uporabe Uredbe 2017/373/EU in uveljavitvijo Uredbe o izvajanju izvedbene uredbe (EU) o skupnih zahtevah za izvajalce storitev ATM/ANS in drugih funkcij omrežja za upravljanje zračnega prometa ter njihov nadzor (glej EVA 2019-2430-0028) za osebje, glede katerih zahteve podajajo zgoraj navedeni predpisi, ki so izdani na podlagi Zakona o letalstvu (Uradni list RS, št. 81/10 – uradno prečiščeno besedilo in 46/16) oz. se uporabljajo na njegovi podlagi, veljala nova ureditev EU, je treba uveljaviti prenehanje uporabe določenih predpisov.

S tem pravilnikom se tako uveljavlja prenehanje uporabe Pravilnika o strokovni izobrazbi, izpitih in dovoljenjih za delo letalskega tehničnega osebja kontrole letenja (Uradni list SFRJ, št. 13/79 in Uradni list RS, št. 18/01 – ZLet), Pravilnika o strokovni izobrazbi, izpitih in dovoljenjih za delo kontrolorjev letenja (Uradni list SFRJ, št. 62/79, Uradni list RS, št. 18/01 – ZLet in 79/05) in Pravilnika o strokovni izobrazbi, strokovnem usposabljanju, izpitih, dovoljenjih in pooblastilih osebja službe za zvezo pri kontroli letenja (Uradni list SFRJ, št. 12/88 in Uradni list RS, št. 18/01 – ZLet).